recursal/SuperWikiNEXT-32B huggingface dataset:
***Monsters vs. Aliens*** (bahasa Melayu harafiah ***Raksaksa lawan Makhluk Asing***) ialah sebuah filem komedi raksasa animasi-komputer 3D tahun 2009 dihasilkan oleh DreamWorks Animation dan diedarkan oleh Paramount Pictures.

Filem *Monsters vs Aliens* ini telah dihasilkan di bawah arahan pengarah Rob Letterman, Conrad Vernon.

Pelakon
-------

Filem *Monsters vs Aliens* ini turut disertai oleh beberapa orang pelakon terkenal, antaranya adalah Reese Witherspoon, Rainn Wilson, Stephen Colbert.

Ringkasan
---------

Seorang wanita bertukar menjadi gergasi selepas dia terkena tahi bintang semasa hari perkahwinannya menjadi sebahagian dari pasukan raksaksa yang dihantar oleh kerajaan Amerika Syarikat bagi mengalahkan perancang utama makhluk asing yang cuba mengambil alih Bumi.

Sekuel dibatalkan
-----------------

Di sebalik kejayaannya di pasaran Amerika Syarikat, Ketua Pegawai Eksekutif DreamWorks Animation, Jeffrey Katzenberg dipetik dalam Los Angeles Times bahawa sekuel tidak akan dibuat kerana prestasi lemah filem itu di beberapa pasaran antarabangsa utama. "Ada cukup persetujuan daripada pengedaran dan orang pemasaran kami di bahagian tertentu di dunia bahawa 'melakukan sekuel' akan menolak batu ke atas bukit." Selepas keluaran *Megamind*, Katzenberg mengulas tentang *Shark Tale*, *Monsters vs. Aliens*, dan *Megamind*: "Semua berkongsi pendekatan dan nada serta idea parodi, dan tidak mengembara dengan baik di peringkat antarabangsa. Kami tidak mempunyai apa-apa seperti itu datang pada kami jadual sekarang."

Rujukan
-------

1. 1 2 3 4  "Monsters vs. Aliens". *AFI Catalog of Feature Films*. Diarkibkan daripada yang asal pada May 1, 2023. Dicapai pada May 1, 2023.
2. ↑  "Monsters vs. Aliens". *AllMovie*. Diarkibkan daripada yang asal pada August 25, 2018. Dicapai pada August 24, 2018.
3. ↑  Scott, A. O. (March 26, 2009). "From DreamWorks Animation, a Sci-Fi Parody". *The New York Times*. Diarkibkan daripada yang asal pada March 30, 2019. Dicapai pada March 30, 2019.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Monsters vs Aliens*** |

* Tapak web rasmi
* *Monsters vs Aliens*  di Pangkalan Data Filem Internet (IMDb)
* *Monsters vs Aliens* di Pangkalan Data Big Cartoon
* (Inggeris) *Monsters vs Aliens* di AllMovie
* *Monsters vs Aliens* di Rotten Tomatoes
* *Monsters vs Aliens* di Metacritic
* *Monsters vs Aliens* di Box Office Mojo
TARIAN ZAPIN LENGA

Tarian Zapin Lenga adalah satu-satunya repertoire Zapin Melayu Johor yang paling tua berjaya dikesan di Negeri Johor. Bentuk persembahan Zapin Lenga juga dianggap sebagai prototaip kepada Zapin Melayu Johor, sifat ' Archaic ' dari sudut pergerakan tari dan muzik jelas kelihatan pada gaya penari lelaki dan melodi muzik pengiring. Keistimewaaan Zapin Lenga dari sudut sejarah perkembangan seni Zapin Melayu di Johor ialah kemungkinan besar tradisi tersebut telah diwarisi dari Kerajaan Melayu Melaka setelah Melaka ditawan oleh Portugis pada tahun 1511.

Lenga dan kawasan Pagoh merupakan daerah berburu Raja-raja Melaka dan di sana juga tempatnya Sultan Melaka melarikan diri sewaktu Melaka diserang Portugis.Pada hari ini, tarian Zapin Lenga tidak lagi menjadi tradisi kesenian yang popular seperti pada zaman dahulu kerana kebanyakkan daripada pewaris-pewaris tua telah pun kembali ke rahmatullah. Tradisi ini juga telah berubah dan bentuknya yang asal kerana adanya penglibatan penari-penari wanita yang pada suatu masa dahulu tidak dibolehkan menarikan tarian zapin Lenga dikhalayak ramai. Zapin Lenga ini mempunyai 6 Langkah atau Ragam iaitu Langkah 1, langkah 2, langkah 3, langkah 4, langkah 5 dan langkah 6.
Zapin lenga ini lebih kepada kelembutan dan kemanisan para penari serta lebih ayu ditarikan oleh penari zapin wanita.
Namun tarian Zapin Lenga di Bandar Tenggara telah kurang diwarisi oleh mereka yang muda belia. Sebaliknya warisan ini diwarisi generasi yang lebih muda iaitu kanak-kanak Taska. Walaupun begitu, sejarah Zapin Lenga ini masih menjadi sebutan kerana beliawanis-beliawanis yang ada kini hanyalah berlatih untuk kepuasan dan bukan untuk dipertandingkan.
**Pilihan raya kecil Dewan Undangan Negeri Ulu Muar 1981** merupakan pilihan raya kecil selepas Pilihan raya umum Malaysia 1978. Pilihan raya ini dijadual diadakan berikutan kematian penyandangnya yang juga Yang di-Pertua Dewan Undangan Negeri, Abdul Kadir Abdullah dari parti UMNO pada 9 Ogos 1981. Pilihan raya kecil ini pada asalnya telah dijadualkan, walau bagaimanapun, pertandingan tidak berlaku dan calon UMNO, Ali Haji Manaf telah menang tanpa bertanding.

Penamaan Calon
--------------

Pada 17 September 1981, telah berlangsungnya hari penamaan calon. Barisan Nasional menerusi UMNO telah menghantar Ali Haji Manaf sebagai calon, manakala Parti Islam Se-Malaysia (PAS) telah menghantar Ujang Haji Yatim sebagai calon. Walau bagaimanapun, kertas pencalonan PAS telah ditolak oleh Suruhanjaya Pilihan Raya.

Keputusan Pilihan Raya
----------------------

Berikut merupakan keputusan rasmi

| Parti | Nama Calon | Keputusan |
| --- | --- | --- |
| **BN-UMNO** | Ali Haji Manaf | Menang Tanpa Bertanding |

Rujukan
-------

1. ↑  "Returned to Ulu Muar seat". *The Straits Times*. 18 September 1981. Dicapai pada 2 Ogos 2020. Cite has empty unknown parameter: `|dead-url=` (bantuan)
2. ↑  Arkib Negara Malaysia (19 September 1981). "Pilihanraya kecil kawasan Ulu Muar, Kuala Pilah, calon Barisan Nasional, Encik Ali Haji Manaf menang tanpa bertanding". *Arkib Negara Malaysia*. Dicapai pada 2 Ogos 2020. Cite has empty unknown parameter: `|dead-url=` (bantuan)
Bendera Vietnam Utara (juga merupakan bendera Vietnam)
**Republik Demokratik Vietnam** (RDV), Bahasa Vietnam: *Việt Nam Dân Chủ Cộng Hòa*), biasanya dikenali sebagai *Vietnam Utara* adalah sebuah negara yang diasaskan oleh Ho Chi Minh dan diiktiraf oleh Republik Rakyat China dan Kesatuan Soviet pada tahun 1950. Selepas kekalahan Perancis dalam pertempuran Dien Bien Phu pada 1954, Perancis secara rasmi mengiktiraf kedaulatan negara dan negara terbahagi dua; Vietnam Selatan yang lain.

Selepas penyelesaian itu, ramai penduduk di Utara melarikan diri ke Selatan, kebanyakan mereka penganut Katolik yang mendakwa bahawa kerajaan Utara mempunyai dasar yang tidak adil terhadap mereka.

Ibu negara Vietnam Utara berada di Hanoi dan ditadbir oleh sebuah kerajaan komunis yang mendapat sokongan dari Kesatuan Soviet dan Republik Rakyat China. Kedua-dua negara ini membantu Vietnam Utara semasa Perang Vietnam melawan Amerika Syarikat dan Vietnam Selatan.

Selepas kejatuhan kerajaan Vietnam Selatan pada 30 April 1975, kedua-dua negara tersebut bersatu pada 2 Julai 1976 ke dalam sebuah negara yang dipanggil Republik Sosialis Vietnam atau dikenali sebagai Vietnam.

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Israel
* Amerika Syarikat
* Jepun
* Republik Czech

 |
| Lain-lain | 
* Arkib Negara (A.S.)
* SUDOC (Perancis)
	+ 1

 |
**Pilihan raya kecil Parlimen Telok Kemang 2000** merupakan pilihan raya kecil selepas Pilihan raya umum Malaysia 1999. Pilihan raya ini diadakan berikutan penyandangnya SA Anpalagan telah meninggal dunia. Pilihan Raya kecil ini diadakan pada 10 Jun 2000.

Penamaan Calon
--------------

Pilihan Raya Kecil Telok Kemang menyaksikan pertembungan dua penjuru antara calon BN-MIC dan BA-KeADILan. BN-MIC mencalonkan Sothinathan a/l Sinaa Goundar, manakal BA-KeADILan.telah mempertaruhkan Ruslan Kassim.

Keputusan pilihan raya kecil
----------------------------

Berikut merupakan keputusan rasmi

| Parti | Nama Calon | Undi | Keputusan |
| --- | --- | --- | --- |
| BN-MIC | S. Sothinathan | 24,500 | Menang |
| BA-KeADILan | Ruslan Kasim | 16,528 | Kalah |

Keputusan pilihan raya umum
---------------------------

Berikut merupakan keputusan rasmi

| Parti | Nama Calon | Undi | Keputusan |
| --- | --- | --- | --- |
| BN-MIC | S.R. Anpalagan | 27,112 | Menang |
| BA-DAP | N. Gobalakrishnan | 17,170 | Kalah |

Rujukan
-------

1. ↑  Keputusan Pilihan Raya Kecil Parlimen P.119 Teluk Kemang, SPR
2. ↑
*(C)* Posisi penangkap di belakang plat rumah.
**Penangkap** (bahasa Inggeris: *catcher*code: en is deprecated ) ialah posisi dalam sukan besbol dan sofbol. Apabila pemukul (*batter*) mengambil giliran untuk memukul, penangkap akan menyangkung di belakang plat rumah (*home plat*) dan di hadapan pengadil serta menangkap bola daripada pelempar (*pitcher*). Tambahan lagi, penangkap juga perlu menguasai kemahiran-kemahiran lain untuk menjaga posisi dengan mahir.

Posisi penangkap membolehkannya dapat melihat keseluruhan padang sekali gus menjadikannya posisi terbaik untuk mengisyarat dan memimpin pemain-pemain lain dalam permainan bertahan. Penangkap biasanya memberi isyarat kepada pelempar dengan menggunakan isyarat tangan. Isyarat dibuat berdasarkan kekuatan dan mekanik pelempar serta didorong oleh kecenderungan dan kelemahan pemukul. Penangkap berperanan penting dalam permainan terutamanya ketika bukan "in play". Permainan faul, bola lantun di tanah dan perlanggaran dengan pelari ketika permainan kesemuanya melibatkan penangkap. Oleh sebab itu, mereka dipakaikan peralatan keselamatan seperti pelindung muka, dada dan tekak, pelapik tulang kering dan sarung tangan pad yang berat.

Dewan Kemahsyuran
-----------------

Sehingga tahun 2019, terdapat 19 orang pemain yang beraksi sebagai pelempar telah disenaraikan ke dalam Dewan Kemahsyuran iaitu:

* Johnny Bench
* Yogi Berra
* Roger Bresnahan
* Roy Campanella
* Gary Carter
* Mickey Cochrane
* Bill Dickey
* Buck Ewing
* Rick Ferrell
* Carlton Fisk
* Josh Gibson
* Gabby Hartnett
* Ernie Lombardi
* Biz Mackey
* Mike Piazza
* Iván Rodríguez
* Louis Santop
* Ray Schalk
* Ted Simmons

Pautan luar
-----------

* Website on the history and evolution of catchers' equipment
* Catcher Mask Research
"Alikorn" dilencongkan ke sini. Untuk sesetengah media dan persuratan, lihat unikorn bersayap.
Takhta unikorn di Denmark.
**Tanduk unikorn** ataupun **alikorn**, atau turut disebut **senggirik**, ialah suatu objek legenda yang keberadaannya diterima di Eropah dan Asia dari waktu tercatat yang terawalnya. "Tanduk" (atau "sumbu") ini datang daripada makhluk yang dipanggil unikorn, yang turut dikenali dalam Alkitab Ibrani sebagai *re'em* atau seladang liar. Banyak kuasa pemulihan dan kebaikan penawar dilambangkan dengan alikorn, menjadikannya satu daripada ubat yang paling tenar dan mahal ketika zaman Pembaharuan, dan mewajarkan gunaannya di lingkungan teratas. Kepercayaan berkaitan alikorn dipengaruhi oleh alkimia melalui perubatan spagirik. Sifat pemurnian tanduk ini malah diberikan ujian, sebagai contoh, dalam bukunya Ambroise Paré, *Discourse on unicorn*.

Kepercayaan terhadap kuasa alikorn berterusan sehinggalah abad ke-16, apabila sumber sebenarnya, narwal, telah ditemukan. Mamalia lautan ini pemegang sebenar alikorn tersebut, yang sebenarnya gigi memanjang yang dijumpai pada mulut si jantan dan sesetengah si betinanya. Sejak itu, tanduk unikorn disebutkan dalam karya-karya fantasi, permainan lakon peran, dan permainan video, yang memanfaatkan perlambangan legendanya.

Lihat juga
----------

* Rusa senggirik
* Gading

Rujukan
-------

1. ↑  Shepard, Odell (1930). *The Lore of the Unicorn*. London: Unwin and Allen. ISBN 9781437508536.
2. ↑  Wilkinson, Richard James (1932). "gerek". *A Malay-English dictionary (romanised)*. **I**. Mytilini, Yunani: Salavopoulos & Kinderlis. m/s. 356 – melalui TROVE, Perpustakaan Negara Australia.
3. ↑  "re'em - Google Search". *www.google.com* (dalam bahasa Inggeris). Dicapai pada 2018-03-13.
4. ↑  Templat:Harvsp
**Tanda rait** (Jawi: ‏**تندا رايت**‎code: ms is deprecated ‎), juga dikenali sebagai tanda betul dan tanda semak, merupakan tanda (✓, ✔, dll.) yang menandakan betul atau "ya". Tanda ini juga boleh menandakan sesuatu perkara sudah dikerjakan. Tanda pangkah kadang-kadang juga digunakan untuk menandakan betul (terutama pada kertas undi pilihan raya, misalnya di Malaysia dan British), tetapi biasanya membawa maksud "tidak", salah, atau kegagalan. Salah satu rekod yang terawal mengenai penggunaan tanda rait sebagai tanda yang menunjukkan penyelesaian adalah pada batu bersurat Babylonia "di mana lekukan kecil kadang-kadang dibuat dengan stilus, biasanya diletakkan di sebelah kiri nama pekerja, barangkali digunakan untuk menunjukkan sama ada catuan yang disenaraikan telah dikeluarkan."

Lazimnya, kotak akan disediakan dalam dokumen yang dicetak dan perisian komputer untuk menandakan tanda rait.

Perbezaan antarabangsa
----------------------

Tanda rait merupakan simbol persetujuan utama dalam kawasan yang berbahasa Inggeris kerana komposisinya yang ringkas. Di beberapa negara pula, tanda rait membawa maksud yang berbeza.

Dalam sekolah Sweden, tanda ✓ lazimnya digunakan untuk menandakan jawapan yang tidak betul, sementara "R" (daripada perkataan *rätt*code: sv is deprecated  yang membawa maksud "betul" dalam bahasa Sweden) digunakan untuk menandakan jawapan yang betul.

Dalam bahasa Finland pula, tanda ✓ membawa maksud *väärin*code: fi is deprecated  (salah), kerana persamaannya dengan huruf "v" yang miring. Sebaliknya, tanda {\displaystyle \cdot \!/\!\cdot } digunakan untuk menandakan betul. 

Di negara Jepun dan Korea, tanda O digunakan untuk menandakan "betul" dan bukan tanda rait, manakala tanda X atau ✓ biasanya digunakan untuk menunjukkan kesalahan. 

Di Belanda, huruf 'V' digunakan untuk menunjukkan kehilangan harta benda sementara tanda *krul* digunakan untuk menunjukkan persetujuan.

Di British, tanda rait biasanya disebut *tick* manakala di Amerika Syarikat, tanda rait dikenali sebagai *checkmark.*

Unicode
-------

Dalam kategori "Simbol, Lain-lain ", Unicode menyenaraikan pelbagai tanda rait:

* U+237B ⍻ BUKAN TANDA RAIT
* U+2611 ☑ KOTAK DENGAN TANDA RAIT
* U+2705 ✅ KOTAK DENGAN TANDA RAIT TEBAL BERWARNA PUTIH
* U+2713 ✓ TANDA RAIT
* U+2714 ✔ TANDA RAIT TEBAL
* U+1F5F8 🗸 TANDA RAIT TIPIS
* U+1F5F9 🗹 KOTAK DENGAN TANDA RAIT TEBAL

Rujukan
-------

1. ↑  Tenney, Jonathan S. (2011-07-12). *Life at the Bottom of Babylonian Society*. BRILL. ISBN 978-90-04-20704-2.
2. ↑  "bock". *Svenska Akademiens ordbok* (dalam bahasa Sweden). **5**. Swedish Academy. 1917.
3. ↑  Version 3.2 of the Unicode Standard, General Punctuation 2002-03-27
4. ↑  "Internationalization - W3C". *www.w3.org*. Dicapai pada 2020-07-22.
5. ↑

Pautan luaran
-------------

* Tanda rait di Fileformat.info
**Pendidikan di Oman** disediakan secara percuma sehingga tamat pendidikan menengah, walaupun kehadiran tidak wajib di mana-mana peringkat. Pada tahun 1970 terdapat hanya tiga sekolah formal dengan 900 pelajar di seluruh negeri. Program pendidikan kebangsaan Oman berkembang pesat pada tahun 1970-an dan 1980-an. Pada 2006–2007 kira-kira 560,000 pelajar menghadiri 1053 sekolah awam. Bilangan pelajar di sekolah swasta adalah kira-kira 65,000 orang. Terdapat juga program yang meluas untuk memerangi buta huruf dewasa. Universiti Sultan Qaboos, satu-satunya universiti kebangsaan berhampiran Masqat, diasaskan pada 1986, dan pada 2006 ia mempunyai 13,500 pelajar. Laporan Pembangunan Manusia mendapati kadar celik huruf adalah 93.0% pada orang dewasa, meningkat daripada 54.7% pada tahun 1990. Bagi tempoh yang sama, kadar celik huruf belia meningkat daripada 85.6 kepada 97.3%. Perbelanjaan awam untuk pendidikan dilaporkan ialah 4.6% daripada KDNK dan 26.1% daripada jumlah perbelanjaan kerajaan.

Rujukan
-------

* 
* 
* 
* 
* 
* 
*

Pautan luar
-----------

* flagPortal Oman

### Pemerintahan

* Ministry of Education
* Ministry of Higher Education
* Colleges of Applied Sciences
Dobi digantung hingga kering di atas jalan Itali.
Dobi layan diri di Paris
Dobi di sungai di Abidjan, 2006
**Dobi** (Jawi: ‏دوبي‎code: ms is deprecated ‎) merujuk kepada pembasuhan malah luas lagi pengeringan dan penyeterikaan pakaian dan tekstil lain. Dobi telah menjadi sebahagian daripada sejarah sejak manusia mula memakai pakaian, jadi kaedah yang digunakan oleh budaya yang berbeza telah menangani keperluan manusia sejagat ini menarik minat beberapa cabang keilmuan. Kerja-kerja dobi secara tradisinya mempunyai jantina yang tinggi, dengan tanggungjawab dalam kebanyakan budaya jatuh kepada wanita (dahulunya dikenali sebagai tukang cuci atau tukang cuci). Revolusi Perindustrian beransur-ansur memperkenalkan teknologi jentera yang mampu memudahkan malah menyelesaikan untuk kerja dobi, terutamanya mesin basuh dan kemudian mesin pengering. Tugasan dobi masih dilakukan di rumah dan atau diserahkan kepada pihak komersial di luar rumah.

Etimologi
---------

Kata *dobi* serapan Hindustan *dhobi* (Dewanagari: धोबी, Urdu: دھوبی‎) terbitan kata धोना *dhonā* 'membasuh' asalnya menamakan suatu kasta dalam masyarakat anak benua India yang melakukan kerja-kerja ini. Pengungkapan ini mula terkait dengan pekerjaan memasuh kain melalui penghijrahan banyak para peniaga khidmat ini ke Singapura dan Semenanjung Melayu semasa zaman jajahan British.

Rujukan
-------

1. ↑  "Laundry". The Free Dictionary By Farlex. Dicapai pada 2012-05-24.
2. ↑  "How People Used to Wash: The Fascinating History of Laundry". *The Scrubba Wash Bag*.
3. ↑  R.V.Russell (penyunting). *The tribes and Castes of the central provinces of india volume 2 of 4*. m/s. 515–519.
4. ↑  R N Hadimani, penyunting (1984). *The politics of poverty*. Ashish Publication. m/s. 184. ISBN 9780391032644.
5. ↑  Ranabir samaddar, penyunting (2009). *State of Justice in India*. Sage publication. m/s. 55. ISBN 9788132104193.
6. ↑  "Dhobi". *People Groups of India* (dalam bahasa Inggeris). 2011-01-09. Dicapai pada 2021-05-05.
7. ↑  Channa, Subhadra Mitra. 1991. "Caste, 'Jati' and Enthnicity [*sic*]—Some Reflections Based on a Case Study of the Dhobis." *Indian Anthropologist* 21(2):39-55. JSTOR 41919653.
8. ↑  Periasamy, Makeswary (Oktober 2007). "Indian Migration into Malaya and Singapore During the British Period". *BiblioAsia*. Jil. 3 no. 3. National Library Board. m/s. 4–11. ISSN 0219-8126.
Gin pelbagai jenama dijual di Itali.
**Gin** (disebut [gin atau jin]) ialah sejenis arak bercirikan rasa yang tersendiri daripada penambahan sejenis beri khas dari spesies arar *Juniperus communis*. Ia adakala menjadi bahan utama dalam arak campuran atau "koktel" tertentu seperti martini, gin pahit atau *gin and tonic*.

Minuman keras ini asalnya daripada sejenis arak digunakan untuk tujuan berubat di Belanda dan Belgium iaitu jenever sebelum dikembangkan lanjut di United Kingdom setelah diperkenalkan berikutan Revolusi Gemilang 1688 dicetuskan William I dari Orange yang menyebabkan sekatan berdagang arak dengan Kerajaan Perancis.

Pembuatan
---------

Selain minyak dari buah pohon arar, gin juga dicampurkan dengan minyak berasaskan rempah-ratus seperti adas manis,karawai, biji ketumbar, kulit limau, akar manis, kayu manis, dan pelaga.

### Jenis

Menurut cara pembuatannya, gin dibahagi menjadi dua jenis:

* **Gin distilasi** (*distilled gin*) - gin hasil penyulingan arak minuman beralkohol rasa tawar (*spirit*) yang dicampur air, dan diberi aroma buah arar serta rempah-rempah.
* **Gin campur** (*compound gin*) - gin tawar yang dicampur air, aroma buah arar, serta minyak rempah-rempah, namun tidak melalui proses distilasi.

Gin biasanya tidak diminum terus melainkan diminum sebagai koktel. Jenis gin yang umum dipakai untuk koktel adalah gin jenis ***London dry*** yang berkadar alkohol tinggi. hasil penyulingan dari arak rasa tawar yang dicampur dengan rempah-rempah serta disuling ulang dalam tong-tong khas.

Sejarah
-------

Gin berasal dari minuman keras asal Belanda yang diciptakan Dr. Franciscus de le Boë (alias Dr. Sylvius) dari Universiti Leiden pada tahun 1650. Mulanya Dr. Sylvius sedang mencari akal untuk memberi ubat dalam dos yang tepat untuk penghidap sakit ginjal. Beliau mencampurkan minyak buah pohon arar dengan minuman beralkohol hasil fermentasi bijirin. Hasilnya berupa diuretik murah yang disebutnya *jenever* dari bahasa Perancis *genévrier* yang bererti pohon arar.

Minyak buah arar diketahui memiliki khasiat perubatan, di antaranya penambah nafsu makan, memiliki kesan sedatif dan mengurangkan sakit kepala.

Rujukan
-------

1. ↑  *E.U. Definitions of Categories of Alcoholic Beverages 110/2008, M(b)*, 2008
2. ↑  *Definitions ("Standards of Identity") for Distilled Spirits, Title 27 of the U.S. Code of Federal Regulations, Chapter 1, Part 5, Section 5.22 ,(c) Class 3*
3. 1 2 3  Ranken, M.D. (1997). *Food Industries Manual*. Springer. m/s. 269. ISBN 0-7514-0404-7. Cite has empty unknown parameter: `|coauthors=` (bantuan)
4. ↑  Deegan, Grant (1999). "From the bathtub to the boardroom: gin and its history". *MY2K: Martini 2000*. **1** (1). Diarkibkan daripada yang asal pada 2004-10-22. Dicapai pada 2020-06-08. Unknown parameter `|month=` ignored (bantuan)

Pautan luar
-----------
*La Purísima Inmaculada Concepción* (Konsepsi Suci Mereka yang Mulia) oleh Bartolomé Esteban Murillo
**Konsepsi Suci** ialah sebuah dogma Roman Katolik yang menetapkan bahawa Virgin Mary dilindungi daripada dosa asal dari saat penyuburan beliau di dalam rahim, agar dari mula lagi, Virgin Mary dilindungi limpah kurnia Tuhan (*Sanctifying grace*) yang lazimnya diperolehi melalui pembaptisan. Konsepsi Suci ialah satu daripada empat dogma dalam *Roman Catholic Mariology*.

Doktrin berkaitan dengan konsepsi suci Mary berkaitan dengan penghamilan ibu beliau, bukan penghamilan Mary dengan Jesus (kelahiran dara Jesus) mahupun kedaraan kekal Mary. Walaupun kepercayaan yang Mari dikandung secara suci dipegang luas dari sekurang-kurangnya zaman Baharian Lewat, doktrin ini tidak diberi definisi dogma sehingga 8 Disember 1854 oleh Paus Pius IX dalam titah-perintah Paus *Ineffabilis Deus*. Doktrin ini bukan sebuah doktrin formal melainkan di dalam Gereja Roman Katolik. Hari Perayaan Konsepsi Suci diraikan pada 8 Disember dalam banyak negara Katolik.

Rujukan
-------

1. ↑  "the doctrine which holds that the most Blessed Virgin Mary, in the first instance of her conception, by a singular grace and privilege granted by Almighty God, in view of the merits of Jesus Christ, the Saviour of the human race, was preserved free from all stain of original sin" (Encyclical *Ineffabilis Deus* of Pope Pius IX)
2. ↑  Encyclical *Ad diem illum* of Pope Pius X
3. ↑  Mark Miravalle, 1993, *Introduction to Mary*, Queenship Publishing ISBN 978-1-882972-06-7 page 51
4. ↑  Also some Independent Catholic Churches, but not Protestant or Orthodox churches; see below


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Demografi Chad, Data Dunia Kita dalam Data, tahun 2022; Bilangan penduduk dalam berjuta-juta.
Penduduk Chad bercakap lebih daripada 100 bahasa yang berbeza dan membahagikan diri mereka kepada banyak kumpulan etnik. Walau bagaimanapun, bahasa dan etnik tidak sama. Selain itu, kedua-dua elemen tidak boleh terikat pada jenis fizikal tertentu.

Walaupun pemilikan bahasa yang sama menunjukkan bahawa penuturnya telah hidup bersama dan mempunyai sejarah yang sama, orang ramai juga menukar bahasa. Ini terutamanya di Chad, di mana keterbukaan rupa bumi, hujan kecil, kemarau dan kebuluran yang kerap, dan kepadatan penduduk yang rendah telah menggalakkan mobiliti fizikal dan linguistik. Serbuan hamba di kalangan[*specify*] orang bukan Islam, perdagangan hamba dalaman, dan eksport tawanan ke utara dari abad kesembilan hingga abad kedua puluh juga telah mengakibatkan perubahan bahasa.

Ahli antropologi melihat etnik sebagai lebih daripada genetik. Seperti bahasa, etnik membayangkan warisan dikongsi, sebahagiannya ekonomi, di mana orang dari kumpulan etnik yang sama mungkin berkongsi mata pencarian, dan sebahagiannya sosial, mengambil bentuk cara berkongsi melakukan sesuatu dan mengatur hubungan antara individu dan kumpulan. Etnik juga melibatkan komponen budaya yang terdiri daripada nilai bersama dan pandangan dunia yang sama. Seperti bahasa, etnik tidak boleh berubah. Cara berkongsi melakukan sesuatu berubah dari semasa ke semasa dan mengubah persepsi kumpulan terhadap identitinya sendiri.

Bukan sahaja aspek sosial identiti etnik berubah tetapi komposisi biologi (atau kumpulan gen) juga mungkin berubah dari semasa ke semasa. Walaupun kebanyakan kumpulan etnik menekankan perkahwinan campur, orang sering dilarang daripada mencari pasangan dalam kalangan saudara terdekat—larangan yang menggalakkan variasi biologi. Dalam semua kumpulan, pemergian beberapa individu atau kumpulan dan integrasi yang lain juga mengubah komponen biologi.

Nota kaki
---------

1. ↑  "Chad Demographics Profile 2016". *indexmundi.com*. Dicapai pada 18 Januari 2017.

Rujukan
-------

* flagPortal Chad

* ""U.S. Census Bureau." Census Bureau Home Page". *census.gov*. 29 Januari 2010. Diarkibkan daripada yang asal pada 10 Oktober 2013. Dicapai pada 6 Disember 2017.
**Majlis Perbandaran Sepang** ialah majlis perbandaran yang bertanggungjawab mengurus daerah Sepang di Selangor, Malaysia. **Majlis Perbandaran Sepang** (MPSEPANG) berpusat di Bandar Baru Salak Tinggi mukim Labu.

Kawasan pentadbiran Majlis Perbandaran Sepang merangkumi Lapangan Terbang Antarabangsa Kuala Lumpur (KLIA) yang merupakan lapangan terbang terbesar di Asia. Selain daripada itu, Bandar Bistari yang dikenali sebagai Bandar Cyberjaya, Airport City, Cybervillage, Bio Valley dan Hi Tech Park juga terletak di dalam kawasan Koridor Raya Multimedia (MSC) yang merupakan projek nasional Malaysia. Litar Antarabangsa Sepang adalah litar unggul, terkemuka dan bertaraf antarabangsa yang juga terletak di Sepang di samping mengelilingi sepenuhnya pusat pentadbiran kerajaan persekutuan, Putrajaya.

Sejarah
-------

Majlis Perbandaran Sepang (MPSepang) merupakan sebuah Pihak Berkuasa Tempatan yang diberi kuasa di bawah Akta Kerajaan Tempatan 1976 (Akta 171) untuk memberikan perkhidmatan perbandaran kepada semua warga Sepang. Sebagai Pihak Berkuasa Tempatan, MPSepang bertanggungjawab terhadap perancangan, pembangunan dan khidmat masyarakat. 

Pada mulanya MPSepang dikenali sebagai Sepang Sanitary Board, 
kemudian dikenali sebagai Lembaga Bandaran Sepang dan kemudian dikenali dengan nama Majlis Daerah Sepang. Kelulusan Pihak Berkuasa Negeri Selangor bertarikh 13 November 2002 telah menaik taraf Majlis Daerah Sepang kepada Majlis Perbandaran Sepang. Perakuan Suruhanjaya Pilihanraya melalui surat bertarikh 7 Mei 2003 turut dirujuk bagi kenaikan taraf ini. Pengesahan dari Kementerian Perumahan dan kerajaan Tempatan telah diperolehi pada 19 Mac 2004.

Majlis Perbandaran Sepang disahkan naik taraf pada 3 Mac 2005. Kini keluasan kawasan pentadbiran Majlis Perbandaran Sepang meliputi keseluruhan kawasan Daerah Sepang iaitu seluas 56,150 hektar (jumlah keluasan yang dinyatakan tidak termasuk kawasan tiga batu nautikal dari tikas air surut).

Upacara pengisytiharan gilang-gemilang dengan mengekalkan adat istiadat Melayu dilangsungkan penuh kemeriahan di Stadium Perbandaran Sepang yang telah dirasmikan oleh Duli Yang Maha Mulia Sultan Selangor pada 13 Disember 2005.

Wakil Rakyat
------------

### Ahli Parlimen

* Ahli Parlimen Sepang
	+ YB Puan Aiman Athirah Sabu

### Ahli Dewan Negeri (ADN)

* ADN Tanjong Sepat
	+ YB Tuan Borhan Aman Shah
* ADN Dengkil
	+ YB Tuan Jamil Salleh
* ADN Sungai Pelek
	+ YB Tuan Lwi Kian Keong

Rujukan
-------

Pautan luar
-----------

* Portal Rasmi Majlis Perbandaran Sepang
Datuk Dr  **Wan Shamsuddin bin Mohd Yusof** (18 September 1932 – 19 Disember 2020) ialah Tokoh Sejarawan Negara dan Pengerusi Persatuan Sejarah Malaysia Cawangan Kedah (PSMCK).

Beliau menerima Anugerah Felo Persatuan Sejarah Malaysia (PSM) 2011 kali ke-6 pada 25 Februari 2012. Anugerah itu diberikan kerana sumbangan dan khidmat beliau dalam memelihara dan memulihara Sejarah Melayu dan Sejarah Malaysia amnya.[*perlu rujukan*]

Wan Shamsuddin ialah seorang pengiat sejarah yang terkenal di Kedah serta aktif dalam perjuangan warisan dalam bidang sastera dan budaya hampir setengah abad. Beliau juga mengetuai ekspedisi kaji selidik sejarah dan membongkar tinggalan sejarah di Kedah serta menemui penemuan penting negara sebagai pengesahan keturunan legenda rakyat Kedah, Puteri Mahsuri, di Kampung Kemala, Phuket, Thailand pada 1988 setelah Wan Aishah, generasi ketujuh Mahsuri, ditemui di sana.

Kehidupan awal
--------------

Wan Shamsuddin bin Mohd Yusof dilahirkan pada 18 September 1932 di rumah ibunya di Jalan Tupai, Taiping, Perak namun berpindah ke Sik, Kedah ketika darjah tiga setelah ibunya meninggal dunia. Beliau tinggal bersama bapa saudaranya di situ. Beliau bersekolah di Sekolah Melayu Sik dan antara rakan sekelasnya ialah Shahnon Ahmad iaitu Sasterawan Negara Malaysia.

Kematian
--------

Pada hari Sabtu 19 Disember 2020, Wan Shamsuddin meninggal dunia pada pukul 6.15 petang setelah seminggu dimasukkan ke dalam Pusat Perubatan Kedah (KMC). Kematian beliau dipercayai akibat sakit tua. Pada keesokan harinya, jenazah beliau dibawa ke Masjid Al Ghuffran, Akar Peluru untuk disembahyangi lalu dikebumikan di Tanah Perkuburan Islam Akar Peluru, Jalan Pegawai.

Rujukan
-------

1. 1 2  Mohd. Rafie Azimi (23 Mei 2018). "Ikon sejarawan terbilang Kedah". *Utusan Malaysia*. Gambar oleh Fariz Rusadio. Dicapai pada 14 Februari 2019 – melalui Utusan Online.
2. ↑  "Tokoh sejarawan Kedah meninggal dunia". *Bernama*. 19 Disember 2020. Diarkibkan daripada yang asal pada 20 Disember 2020. Dicapai pada 19 Disember 2020.
3. ↑  Bernama (18 Oktober 2015). "Istana terbiar 100 tahun milik Tunku Kudin bukan Raja Bersiong - Persatuan Sejarah". *Astro Awani*. Dicapai pada 14 Februari 2019.
4. ↑  Tiga Tokoh Sejarawan Negara Terima Anugerah felo PSM 2011[*pautan mati kekal*]
5. ↑  Nurul Hidayah Hamid (19 Disember 2020). "Tokoh sejarawan Kedah meninggal dunia". *Sinar Harian*. Diarkibkan daripada yang asal pada 20 Disember 2020. Dicapai pada 20 Disember 2020.
6. ↑  Zuliaty Zulkiffli (20 Disember 2020). "Tokoh sejarawan, Dr Wan Shamsuddin selamat dikebumikan". *myMetro*. Diarkibkan daripada yang asal pada 29 Januari 2021. Dicapai pada 29 Januari 2021.

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat
* Australia
* Belanda

 |
| Pangkalan data saintifik | 
* CiNii (Jepun)

 |

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Birah tengkorak** atau **keladi Amazon** ialah spesies kacuk antara *Alocasia watsonia* dan *Alocasia sanderiana*, yang diberikan nama kacukan *Alocasia* × *mortfontanensis* (sin. *A*. × *amazonica*). Nama setempatnya masih menggunakan 'birah tengkorak'. 

Keladi hiasan ini menjadi kegemaran pencinta tanaman hiasan kerana bentuknya yang unik serta warna yang terang.

Gambaran
--------

Birah tengkorak mempunyai batang yang tidak nyata, berubi dan berakar selirat. Tangkai daunnya bersambung dengan daun secara sempurna. Daunnya mempunyai urat berwarna hijau muda yang ketara manakala hujung urat daun pula membentuk unjuran menjadikan daunnya kelihatan berlekuk-lekuk. Permukaan daun tersebut mempunyai lapisan seperti lilin. 

Tumbuhan ini membiak daripada anak pokok yang tumbuh daripada umbinya. Tumbuhan telah tersebar secara meluas apabila pokoknya banyak ditanam dalam industri seni laman. Pokoknya lambat menghasilkan anak pokok dan lambat membesar.

Rujukan
-------

1. 1 2 3  "*Alocasia* × *mortfontanensis* André". *World Checklist of Selected Plant Families (WCSP)*. Taman Botani Diraja, Kew. Dicapai pada 27 Julai 2023.
2. ↑  Alocasia Amazonica. The Exotic Rainforest
Plants in the Exotic Rainforest Collection. Dicapai pada 27 Julai 2023.
Bagi empayar dinasti Ming dengan nama era Wanli, lihat Empayar Wanli.

**Wan Li** (1 Disember 1916 – 15 Julai 2015) ialah seorang revolusioner dan ahli politik Komunis China. Dalam kerjaya pentadbiran jangka panjangnya di Republik Rakyat China, dia berturut-turut bertugas sebagai Timbalan Perdana Menteri, Pengerusi Jawatankuasa Pengasas Kongres Rakyat Nasional dan anggota Sekretariat Parti Komunis China (PKC) dan Politburo-nya.

Wan menyertai Parti Komunis China pada tahun 1936 dan memimpin pemberontakan perang dan revolusi di wilayah asalnya Shandong. Setelah penubuhan negara komunis pada tahun 1949, Wan bertugas di beberapa kementerian pemerintahan, kemudian menjabat sebagai anggota kepemimpinan wilayah di Beijing. Beliau digulingkan semasa Revolusi Kebudayaan, tetapi kemudian direhatjan dan kembali bekerja sebagai ketua parti wilayah Anhui, yang mana beliau memimpin pelaksanaan reformasi pertanian yang berjaya berpusat pada sistem tanggungjawab rumah tangga.

Pada 1980-an, Wan menjadi salah satu reformis moderat utama dalam kepemimpinan tertinggi China, menganjurkan reformasi perlembagaan, memperkuat institusi perundangan dan menghapuskan 'tempoh seumur hidup' pemimpin politik terkemuka. Beliau dilantik sebagai ketua badan perundangan nasional pada tahun 1988. Beliau bersara pada 1993.

Catatan
-------

1. ↑  Wan (万code: zh is deprecated )

Rujukan
-------

### Petikan

1. ↑  "全国人大常委会原委员长万里逝世 享年99岁". QQ News. 15 July 2015. Dicapai pada 15 July 2015.

### Sumber

* Obituary - Bloomberg


| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat
* Australia
* Belanda

 |
| Lain-lain | 
* Aplikasi Berfaset Terminologi Subjek

 |
*Tamu Kota Belud 2023*Map
Terletak di Kampung Siasai Jalan Tamu, merupakan tamu tertua di Negeri Sabah yang berusia 145 tahun yang diasaskan oleh William Prettyman pada tahun 1878. Tamu ini pada awalnya menjadi penggerak dalam penyatuan suku kaum yang terdapat di Daerah Kota Belud ini, termasuklah kaum Bajau Sama, Kadazandusun dan Iranun dalam menjual barangan jualan mereka kepada pembeli. Pelbagai jenis barangan yang dijual termasuklah Kraftangan, Makanan Tradisi, Sayur-sayuran, Peralatan dan sebagainya. Tamu ini beroperasi setiap hari Ahad bermula dari 6 pagi hingga 2 petang , yang pastinya masih menarik para pengunjung untuk berkunjung sehingga ke hari ini.

Tamu Besar
----------

Kota Belud akan menjadi tuan rumah dan Tamu Besar merupakan sambutan tahunan yang akan dijalankan di tapak Tamu Mingguan ini, yang akan dilaksanakan pada hujung bulan Oktober. Sambutan ini akan melaksanakan pelbagai pertandingan termasuklah pertandingan Ratu Serimpak, acara mempergayakan busana etnik Bajau Sama bagi kaum wanita, dan Tanjak Pahlawan bagi peserta lelaki. Selain itu, pelbagai lagi acara yang dilaksanakan yang menjadi salah satu budaya buat acara Tamu Besar ini.

Rujukan
-------
Dato' **Shahanim Binti Mohamad Yusoff** merupakan ahli politik UMNO dan pada November 2022 beliau terpilih untuk bertanding bagi Pilihan Raya Umum ke-15 (PRU15) bagi mewakili kerusi P.015 Parlimen Sungai Petani dan merupakan calon Barisan Nasional Negeri Kedah.

Pendidikan
----------

| Tahun | Institusi | Kursus |
| --- | --- | --- |
| 2004–2007 | Unversiti Utara Malaysia | Ijazah Sarjana Muda Perniagaan (Dengan Kepujian) |
| 1989–1990 | Sek. Men. Teknik, Alor Setar, Kedah Darul Aman | SPM |
| 1986–1988 | Sek Men. Father Barres Convent, Sg Petani, Kedah Darul Aman | SRP |
| 1980–1985 | Sek. Ren. Keb. Syed Jan Al-Jeffri, Sg Petani, Kedah Darul Aman | Penilaian Darjah 5 |

Karier awal
-----------

Beliau pernah bertugas sebagai pegawai Maybank selama 14 tahun dan menerima anugerah "*Best Financial Executive for Maybank Finance in Malaysia*" pada 2001. Kemudian beliau dihantar ke Barcelona, Sepanyol serta Itali dan dinaikkan pangkat kepada Eksekutif Pembangunan Perniagaan. Antara tugasannya ialah memasar dana amanah, pinjaman peribadi dan insurans.

Pada 2004 meletakkan jawatan sebagai pegawai bank di Maybank Finance dan menjadi usahawan stesen minyak Petronas di Pulau Pinang bagi membuka peluang untuk giat aktif dalam kegiatan politik. Penglibatan beliau dalam UMNO bermula sebagai Ketua Pergerakan Puteri UMNO Bahagian Sungai Petani dari Julai 2001 hingga September 2004 dan dilantik dan beliau dilantik sebagai Ketua Puteri UMNO Kedah oleh Menteri Besar Kedah Syed Razak Bin Syed Zain Barakhbah dari Oktober 2004 hingga Mac 2009. Memegang jawatan tersebut sehingga memenangi jawatan sebagai Naib Ketua Puteri UMNO Malaysia dalam pemilihan UMNO Pusat dari tahun 2004 hinggga 2009.

Keputusan pilihan raya
----------------------

Keputusan pilihan raya yang ditandingi Shahanim Mohamad Yusoff| Tahun | Kawasan | Nama | Parti | Undi | Nama | Parti | Undi | Majoriti |
| --- | --- | --- | --- | --- | --- | --- | --- | --- |
| 2018 | P15 Sungai Petani | Shahanim Mohamad Yusoff |    BN (UMNO) | 23,963 | **Johari Abdul** |  **PH (Keadilan)** | **45,532** | 21,569 |
| Sharir Long |  PAS | 22,760 |
| Sritharan Pichathu |  PRM | 279 |

Karier politik
--------------

* 2018 – Kini

Ketua UMNO Bahagian Sungai Petani

* Oktober 2013 – 2018

Timbalan Ketua UMNO Bahagian Sungai Petani

* Mei 2014 – 2018

Ahli Dewan Negara 

* Mac 2009 – September 2013

Naib Ketua Pergerakan Puteri UMNO Malaysia

* Oktober 2004 – Mac 2009

Ketua Pergerakan Puteri UMNO Negeri Kedah

* September 2004 – Mac 2008

Ahli Jawatankuasa (EXCO) Pergerakan Puteri UMNO Malaysia

* September 2004 – Mac 2008

Ahli Jawatankuasa Badan Perhubungan UMNO Negeri Kedah (Mewakili Puteri UMNO)

Anugerah dan pengiktirafan
--------------------------

### Darjah kebesaran engeri

* Kedah
	+ Darjah Dato’ Setia DiRaja Kedah (D.S.D.K.) - Dato' (2017)
	+ Darjah Setia DiRaja Kedah (S.D.K.) - 2015
	+ Jaksa Pendamai (J.P.) - 2008
	+ Bintang Cemerlang Masyarakat (B.C.M.) - 2007
	+ Ahli Mahkota Kedah (A.M.K.) - 2005
	+ Bintang Kebaktian Masyarakat (B.K.M.) - 2003

Rujukan
-------
**Harvick Hasnul Qolbi** (lahir 17 November 1974) ialah ahli politik Indonesia, dan kini merupakan Timbalan Menteri Pertanian negara sejak 23 Disember 2020, dengan Syahrul Yasin Limpo sebagai Menteri Pertanian, dalam Kabinet Indonesia Maju di bawah Presiden Joko Widodo.

Kehidupan awal
--------------

Harvick lahir di Jakarta pada 17 November 1974 daripada keluarga perantau Minang.

Harvick merupakan alumni SMA Negeri 3 Jakarta pada 1992, serta pernah menempuh pendidikan sarjana kejuruteraan industri di Universitas Persada Indonesia YAI.

Kerjaya politik
---------------

Harvick merupakan kader dan menjadi salah satu Pengurus Besar Nahdlatul Ulama (PBNU). Jabatan terakhirnya dalam organisasi itu adalah sebagai bendahara. Sebelum dilantik sebagai bendahara, beliau juga pernah bertugas dalam Lembaga Perekonomian Nahdlatul Ulama (LPNU) dalam menguruskan perihal ekonomi warga NU.

Rujukan
-------

1. 1 2  "Salinan arsip". Diarkibkan daripada yang asal pada 2020-12-23. Dicapai pada 2020-12-23.
2. ↑  "Profil Harvick Hasnul Qolbi, Bendahara PBNU yang Kini Jadi Wamen Pertanian". *kumparan* (dalam bahasa Indonesia). Diarkibkan daripada yang asal pada 2023-07-17. Dicapai pada 2023-07-17.
3. ↑  "Selamat dan Sukses! Jokowi Lantik Harvick Hasnul Qolbi Jadi Wamen Pertanian". indonews.id. 23 Disember 2020. Dicapai pada 24 Disember 2020.
Sebuah **antologi**, **bunga rampai** atau **rampai sari** adalah tampilan karya sastera tidak kira sajak, cerpen, drama, lagu, atau petikan yang dihimpunkan dan dipilih baik dari seorang atau lebih penulis. Dalam genre cereka antologi digunakan untuk mengkategorikan koleksi kerja-kerja yang lebih pendek seperti cerpen dan novel pendek, biasanya dikumpulkan ke dalam satu jilid untuk penerbitan.

Koleksi lengkap karya sering dipanggil karya lengkap atau *opera omnia* (Bahasa Latin). Bagi manga, istilah ini biasa digunakan oleh majalah koleksi manga Jepun seperti Shōnen Jump Mingguan dan Majalah Shōnen Mingguan.

Etimologi
---------

Pengungkapan ini mula wujud pada kata Yunani *anthologia* (ἀνθολογία) terbitan *ánthos* (ἄνθος) iaitu bunga dan *logia* (λόγια) "kumpulan" dengan terbit salah satu antologi paling awal yang diketahui iaitu *Stéphanos* (bahasa Yunani: Στέφανος) nukilan Meleagros, seorang penyajak asal Gadara (kini Umm Qais di Jordan) yang menhimpunkan sajak-sajak menarik dari 46 penyair masyhur dikenali pada zamannya membandingkan setiap tokoh dengan bunga; pengungkapan tersebut dipinjam terjemah menjadi "bunga rampai" atau "rampai sari" langsung (baik melalui bahasa Belanda *anthologie* dan *bloemlezing* atau bahasa Inggeris *anthology*).

Lihat juga
----------

* Novel
* Manga
* Komik

Rujukan
-------


1. ↑  "antologi". *Kamus Dewan* (ed. ke-4). Dewan Bahasa dan Pustaka Malaysia. 2017.
2. 1 2 3  Ajip Rosidi (2018). *Kamus Istilah Sastera Indonesia*. Bandung: Dunia Pustaka Jaya. ISBN 9794195243. m/s. 22, 40.
3. 1 2  M. Philippa, F. Debrabandere, A. Quak, T. Schoonheim & N. van der Sijs, penyunting (2009). "bloemlezing". *Etymologisch Woordenboek van het Nederlands*. Amsterdam – melalui EtymologieBank. ...naar analogie van Grieks *anthologíā* ‘bloemlezing’ (> Nederlands *anthologie* [1769; WNT Supp.]), dat op dezelfde manier uit *ánthos* ‘bloem’ en *légein* ‘lezen, uitzoeken’ is gevormd.CS1 maint: multiple names: editors list (link)
Di dalam nama orang India, nama *Govindasamy* ialah nama bapa, bukannya nama keluarga, dan orang berkenaan harus dirujuk oleh nama yang diberikan, *Theebaan*.

**Theebaan Govindasamy** (Tamil: தீபன் கோவிந்தசாமி) ialah seorang atlet dan pelakon lelaki Malaysia. Memulakan kerjaya dalam sukan seni bela diri campuran (MMA), beliau mendapat pengiktirafan meluas menerusi watak lakonannya sebagai Shailesh dalam filem aksi ketenteraan 2018, *PASKAL* arahan Adrian Teh.

Kehidupan awal
--------------

Dilahirkan di Kuala Lumpur dan dibesarkan di Ipoh, Perak, Theebaan berkelulusan dalam bidang Kejuruteraan Petroleum di Universiti Putra Malaysia (UPM).

Kerjaya
-------

Beliau didedahkan dengan karate oleh ibu bapanya pada usia 5 tahun. Beliau menjadi juara Malaysian Invasion MMA (MIMMA) Welterweight Musim 4 pada 2016 mengalahkan Gino Tan dengan *guillotine choke*.

Pada tahun 2017 semasa bertanding secara aktif dalam liga MIMMA 5, beliau telah dipilih sebagai wakil tunggal Malaysia ke Kejohanan Dunia IMMAF (Persekutuan MMA Antarabangsa) di Bahrain. Theebaan layak ke Pusingan Akhir MIMMA 5 pada Mac 2018 dan bertarung dengan rakan sepasukannya Ahmed Zahreh. Ia merupakan pertempuran yang sengit dan selepas 5 pusingan, Ahmed menang dengan keputusan sebulat suara. Berikutan itu, Theebaan telah dicalonkan dalam Asia MMA Awards 2018 untuk Pejuang Amatur Terbaik Tahun ini dan muncul sebagai pemenang.

Kerjaya lakonan Theebaan bermula apabila beliau ditawarkan membintangi filem aksi ketenteraan, *PASKAL* (2018) arahan Adrian Teh lakonan bersama Hairul Azreen, Ammar Alfian, Henley Hii dan Jasmine Suraya Chin. Dalam filem ini, beliau memegang watak sebagai Shailesh.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 2018 | *PASKAL* | Shailesh Marimuthu / Misi | Filem pertama |
| 2020 | *Pasal Kau!* | MC |  |
| 2021 | *J2: J Retribusi* | Ivan |  |
| *Ada Hantu* | Suresh |  |
| 2022 | *Ada Hantu 2* | Suresh |  |
| 2023 | *Malbatt: Misi Bakara* | Lans Koperal Shah |  |
|

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2023 | *Special Force: Anarchy* | Tareeq | Disney+ Hotstar | Drama pertama |
|

Rujukan
-------

1. ↑  Kamaruddin Razal (17 September 2018). "Dari Bidang Sukan Ke Pentas Lakonan, Paskal The Movie Perkenalkan Nama Theeban Govindasamy". Astro Gempak. Dicapai pada 9 April 2019.
2. ↑  Kenneth Chaw (6 November 2018). "'Paskal' actor Theebaan G is a 7-time national karate champion" (dalam bahasa Inggeris). The Star Online. Dicapai pada 10 April 2019.
3. 1 2 3  "Interview with TheeBaan G for PASKAL The Movie" (dalam bahasa Inggeris). Warriors Asia. Dicapai pada 10 April 2019.

Pautan luar
-----------

* Theebaan G di Pangkalan Data Filem Internet (IMDb)
**Duci Normandie** (bahasa Inggeris: *Duchy of Normandy*code: en is deprecated , Perancis: *Duché de Normandie*code: fr is deprecated ) muncul pada tahun 911 akibat daripada Perjanjian Saint-Clair-sur-Epte di antara Raja Charles III dari Francia Barat dan Rollo, pemimpin puak Viking. Duchy telah dinamakan bersempena dengan nama penduduknya iaitu orang Norman.

Bermula pada tahun 1066 sehingga tahun 1204, ia telah dikuasai oleh raja-raja England, kecuali bagi tempoh singkat pemerintahan Robert Curthose (1087–1106), anak lelaki bongsu kepada William si Penakluk tetapi tidak berjaya menuntut takhta England; dan Geoffrey Plantagenet (1144–1150), suami kepada Maharani Matilda dan ayah kepada Henry II.

Pada tahun 1202, Philip II dari Perancis mengistiharkan Normandy dilepaskan kepada beliau dan merampasnya menggunakan tentera pada tahun 1204. Ia kekal menjadi wilayah yang dipertikaikan sehingga Perjanjian Paris pada tahun 1259, apabila pemerintah England melepaskan tuntutannya kecuali Kepulauan Channel; iaitu Bailiwicks di Guernsey dan Jersey, dan jajahannya (termasuk Sark).

Dalam kerajaan Perancis, duchy kadang-kala diasingkan sebagai sebuah appanage untuk ditadbir oleh seorang anggota keluarga diraja. Selepas tahun 1469, ia disatukan secara kekal ke dalam jajahan raja, walaubagaimanapun gelaran kadang kala diberikan sebagai satu gelaran kehormat kepada anggota baharu dari keluarga diraja. Duke Normandy Perancis terakhir bagi situasi ini adalah Louis-Charles, duke bermula pada tahun 1785 sehingga tahun 1789.

Lihat juga
----------

* Duke Normandy
* Senibina Norman

Rujukan
-------

Pautan luar
-----------

* The Vikings in Normandy
* Density of Scandinavian place names (map)

Templat:Historic Provinces of France
Templat:Germanic peoples

Koordinat: 49°08′00″N 0°22′00″W﻿ / ﻿49.1333°N 0.3667°W﻿ / 49.1333; -0.3667
**Đoàn Văn Hậu** (lahir 19 April 1999) adalah pemain bola sepak Vietnam yang bermain sebagai bek kiri atau bek tengah untuk kelab Eredivisie SC Heerenveen yang dipinjam dari Hanoi FC. Beliau adalah pemain utama pasukan bola sepak kebangsaan Vietnam.

Karier kelab
------------

Dia menjadi pemain utama kelabnya, Hanoi F.C. pada 2017 apabila dia berusia 17 tahun, menjadikannya salah seorang pemain Vietnam termuda untuk penampilan di V.League 1. Persembahannya dianggap sebagai antara yang paling mengagumkan di kalangan anak-anak muda di Vietnam. Beliau memenangi V.League 1 Musim 2018 dan Piala Super Vietnam 2018 dengan Hanoi F.C. Beliau juga berada di dalam kelompok Pasukan Terbaik V.League 1 Musim 2018. Dia juga terpilih sebagai pemain Kesebelasan Terbaik V.League 2019.
Pada 2 September 2019, beliau menyertai SC Heerenveen, liga Belanda Eredivisie pada kontrak pinjaman 1 tahun dari Hanoi F.C.

Karier antarabangsa
-------------------

Đoàn Văn Hậu membuat penampilan antarabangsa pertamanya untuk pasukan bola sepak kebangsaan Vietnam bawah-20 pada Kejohanan AFC B-16 2016 pada usia 16 tahun. Dalam perlawanan menentang Korea Utara, salah satu raksasa pemuda utama Asia dan naib juara pada edisi 2014, dia menjaringkan gol dari jarak jauh apabila Vietnam mencatatkan kemenangan 2-1 ke atas Korea Utara, memberi perjalanan bersejarah kerana Vietnam akhirnya akan membuat penampilan sulung utama kejohanan FIFA, yakni Piala Dunia B-20 2017. Dalam Piala Dunia B-20, dia tidak menjaringkan sebarang gol ketika pasukannya tersingkir dengan hanya meraih satu mata.

Rujukan
-------

1. ↑  Semuanyabola (4 September 2019). "Angkara Doan Van Hau Akaun Facebook SC Heerenveen Terima Hampir 200000 Pengikut Baharu". *Semuanyabola*. Dicapai pada 11 Disember 2019.
2. ↑  FoxSports Asia (6 November 2019). "Hanoi FC duo Nguyen Quang Hai, Doan Van Hau win individual honours at V.League Awards 2019". *FoxSports Asia*. Dicapai pada 11 Disember 2019.
3. ↑  VietnamPlus (15 Oktober 2016). "Cận cảnh siêu phẩm của Đoàn Văn Hậu vào lưới U19 Triều Tiên - Bóng đá - Vietnam+ (VietnamPlus)". *VietnamPlus*. Dicapai pada 18 Mac 2019.

Pautan luar
-----------

Đoàn Văn Hậu di transfermarkt